b'\n_START_ARTICLE_\nPsycroptic\n_START_SECTION_\nPovijest sastava\n_START_PARAGRAPH_\nSastav su 1999. godine osnovali bra\xc4\x87a Dave (bubnjevi) i Joe (gitara) Haley, te su im se ubrzo pridru\xc5\xbeili basist Cameron Grant i pjeva\xc4\x8d Matthew Chalk. Svoj prvi studijski album The Isle of Disenchantment objavili su 2001. godine. Idu\xc4\x87i, The Scepter of the Ancients objavljuju 2003., nakon kojeg kre\xc4\x87u na prvu turneju po cijeloj Australiji. Sljede\xc4\x87e godine kre\xc4\x87u na jo\xc5\xa1 jednu, na kojoj je Chalka privremeno zamjenjivao Jason Peppiatt, da bi na kraju turneje postao stalan \xc4\x8dlan, te su prvi album s novim pjeva\xc4\x8dem, Symbols of Failure objavili 2006. godine. Nakon toga potpisuju za izdava\xc4\x8dku ku\xc4\x87u Nuclear Blast, te objavljuju albume (Ob)Servant 2008. i zasada posljednji The Inherited Repression 2012. godine. Na turneji 2010. godine, Peppiattija je zbog ro\xc4\x91enja sina privremeno zamjenjivao Zden\xc4\x9bk "GTboy" \xc5\xa0ime\xc4\x8dek.'